

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din xx.xx.2020

 Ca urmare a notificării adresate de **FILIPCIUC ALEXANDRU-MIHAI** cu domiciliul în comuna Vulturești, satul Hreațca, str. Principală, județul Suceava, privind **PLANUL URBANISTIC ZONAL ”Construire locuință, anexe gospodărești, împrejmuire și utilități”** în comuna Vulturești, sat Hreațca, str. Principală, județul Suceava, înregistrată la APM Suceava cu nr. 1387/07.02.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Suceava,**

* + ca urmare a consultării autorităţilor publice participante în cadrul şedinţei Comitetului Special Constituit din data de 27.02.2020, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat;

**decide:**

**PLANUL URBANISTIC ZONAL ”Construire locuință, anexe gospodărești, împrejmuire și utilități”** în comuna Vulturești, sat Hreațca, str. Principală, județul Suceava, **titular FILIPCIUC ALEXANDRU-MIHAI** cu domiciliul în județul Suceava, comuna Vulturești, sat, Hreațca, str. Principală, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafață totală de 4020 mp (parcela cad. nr. 30411) este situat în extravilanul comunei Vulturești, satul Hreațca și este proprietatea lui Filipciuc Alexandru-Mihai, conform Certificatului de urbanism nr. 104/09.07.2019 emis de Consiliul Județean Suceava.

Folosința actuală: teren arabil. Destinația stabilită prin PUG aprobat al comunei Vulturești: teren fără reglementări urbanistice.

 Suprafața de teren reglementată prin PUZ este de 1465 mp, restul terenului în suprafață de 2555,00 mp va avea destinația de grădină, fără reglementări urbanistice.

**Vecinătăți**

 Nord-Vest – proprietate privată;

 Est – drum de exploatare;

 Sud – drum comunal.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această documentație se studiază posibilitatea introducerii în intravilan a unei suprafețe de 1465 mp în vederea construirii unei locuințe cu anexă și racord la utilități.

Se propune și realizarea unui acces carosabil la locuinţa, din drumul comunal existent.

**Indici urbanistici :**

 **POT max: 30,00 % CUT max: 0,6**

Regim maxim de înălțime: P+1E+M

Suprafața construită: 420,00 mp

Suprafața circulații auto,pietonale

și parcaje: 580,00 mp

Suprafața spații verzi: 400,00 mp

Suprafața teren cedat pentru modernizare

drum comunal: 65,00 mp

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă se va face din sursă proprie, puț forat.

**Canalizare**

Apele uzate vor fi colectate într-un bazin vidanjabil.

**Alimentarea cu energie electrică**

Alimentarea cu energie electrică se va face prin racordarea la reţeaua din zonă pe baza unei documentaţii proprii întocmite de deţinătorul reţelei.

**Alimentarea cu căldură**

Alimentarea cu căldură și apă calda a locuinței se va face cu centrală proprie care va funcționa cu combustibil solid - lemne. Se va prevedea și o sursă alternativă de preparare a apei calde și anume panouri solare.

**Gospodărirea deșeurilor**

Sistemul de colectare a deșeurilor în cadrul organizării de șantier, de pe durata executării lucrărilor, se va face în spații special amenejate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede o platformă betonată, cu europubele închise ce vor fi preluate periodic de o firmă specializată de salubritate, conform contractului care va fi încheiat ulterior.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal** se va face direct din drumul comunal existent dar se poate face și din drumul de exploatare dinspre latura NE.

Scurgerea apelor pluviale în dreptul accesului la parcela, va fi asigurată prin construirea unui podeț tubular cu D=600 mm, în zona de racordare a aleii carosabile la drumul comunal, peste șanțul de pământ existent, care să asigure continuitatea scurgerii apelor în lungul drumului existent.

Staționarea autovehicolelor atât în timpul lucrărilor de construcții cât și în timpul funcționării spălătoriei se va face în afara drumurilor publice.

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

 *(i) caracteristicile naturale speciale sau patrimoniul cultural-nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau vecinătatea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 03.02.2020 și 06.02.2020, până la luarea deciziei de încadrare nu au fost semnalate observații din partea publicului.

 În urma publicării din data de 09.03.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

 Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

 Şef Serviciu, Întocmit,

 Avize, Acorduri, Autorizaţii